Étienne Cabet
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Étienne Cabet var en fransk politisk forfatter, en av de mest fremtredende representantene for utopisk sosialisme.
Cabet ble deputert (medlem av nasjonalforsamlingen) i 1832, men måtte flykte til London i 1834, og vendte tilbake i 1840 som kommunist.I sine verker skildret Cabet det utopiske kollektivistiske samfunn. Det kommunistiske samfunn skulle oppnås ved fredelige midler. Hans mest kjente bok er Reisen til Ikaria (Voyage en Icarie, 1840). Cabet forsøkte å virkeliggjøre sine ideer i kolonien «Icaria» i Texas, USA, som han grunnla i 1848. Forsøket mislyktes fullstendig, men en gren av kolonien holdt seg likevel til 1895.Cabets verker har hatt stor innflytelse blant arbeiderbevegelsens pionerer, i Norge for eksempel på Marcus Thrane. Les mer i Store norske leksikon utopisk sosialisme arbeiderbevegelse